
Kemény PVC fólia

Kemény PVC fólia (Hard PVC Film)
Bevezetés a polimerek világába, egészen a polimerek alapfogalmaitól a Poli-Vinil-Klorid-ig , amely alap alkotórésze a gyártás technológiának.
Műanyagok
A műanyagok harmónikusan illeszkednek a mindennapi életünkbe. Már a múlt század közepén ismertek olyan anyagokat , amelyeknek igen jó tulajdonságaik voltak, mint pl. szakítószilárdság, szívósság, rugalmasság, kopásállóság. A kiindulási anyagok makromolekuláris szerkezetűek voltak, amelyeket még napjainkban is alkalmaznak. Ilyenek a cellulóz, kaucsuk és a különböző fehérjék. Szerkezetükből jóformán semmit nem tudtak.
PVC
A dolgozatban a műanyagok közül a PVC feldolgozására helyeztem a hangsúlyt. A PVC a PE után a világon a legnagyobb mennyiségben termelt és felhasznált műanyag. A VC polimerizációjával állítják elő szuszpenziós eljárással. A szuszpenzió részecskék tapadásának megakadályozására stabilizálószereket alkalmaznak.
A polimerizáció kezdetben fűtés, majd hűtés és állandó keverés közben játszódik le autóklávban. A PVC tulajdonságai megfelelő adalékanyagokkal a ridegtől , a gumi lágyságig változtathatók.
A PVC adalékanyagok (nélkül) és segédanyagok nélkül nem dolgozható fel. Ezért a PVC termék nem tisztán PVC polimer, hanem adalékokkal képzett komplex rendszer. Ezért tulajdonságait az alkotók mennyisége és a kölcsönhatása határozza meg.
Partner a miskolci székhelyű Ongropack Kft. volt, akik PVC alapanyagból többféle termék csoportot gyártanak (Nyújtható fólia, kemény fólia, lemez). Ezek közül a kemény fólia gyártást helyeztem előtérbe, melyeket extrudálási technológiával állítanak elő. A következő kemény fólia típusokat vizsgáltam: T-400/008,G-150/908. Extrudált kemény fóliákon vizsgáltam a gyártás során fellépő orientáció mértékét és hatását a mechanikai tulajdonságokra nézve. Különböző termékek esetén vizsgálom a gyártás során kialakult orientáció csökkenthetőségét, amihez hőkezeléseket végzek és szemrevételezéssel, valamint mechanikai vizsgálatokkal követem a relaxációs folyamatot. A kereszt és hossz irányú viselkedés összehasonlításával értékelem a technológiát és az alapanyag viselkedését. A feldolgozás előélet eltörlését 1100C-on 48 órás hőkezeléssel igyekeztem megvalósítani, ami a PVC molekula kémiai szerkezetét elvileg nem befolyásolja (megfelelő stabilizálás mellett), de a fizikai struktúrát, a láncok orientációját a befagyott feszültségeket relaxáltathatom az üvegesedési hőmérséklet felett.



